paragraph_text: Diplomirao (1949.) i doktorirao (1958.) filozofiju na Filozofskom fakultetu u Zagrebu. Na istom fakultetu radio je kao asistent od 1949. do 1952., kada je prognan u Novu Gradišku. 1953. se vraća na FFZG, od 1956. do 1964. predaje na Filozofskom fakultetu u Sarajevu, a potom je do smrti 1989. izvanredni i redoviti profesor na zagrebačkom Fakultetu političkih nauka (danas Fakultet političkih znanosti). U Sarajevu je pokrenuo filozofsku biblioteku Logos. Uvelike je utjecao na ustrojavanje suvremene filozofije u Hrvatskoj.